title: 2006/270/EB: 2006 m. balandžio 4 d.  Komisijos sprendimas, iš dalies keičiantis Sprendimą 92/452/EEB dėl tam tikrų embrionų surinkimo ir embrionų gamybos grupių Jungtinėse Amerikos Valstijose  (pranešta dokumentu Nr. C(2006) 1248)   (Tekstas svarbus EEE)

text:
7.4.2006

               LT

               Europos Sąjungos oficialusis leidinys

               L 99/27

      KOMISIJOS SPRENDIMAS

   2006 m. balandžio 4 d.
   iš dalies keičiantis Sprendimą 92/452/EEB dėl tam tikrų embrionų surinkimo ir embrionų gamybos grupių Jungtinėse Amerikos Valstijose
   (pranešta dokumentu Nr. C(2006) 1248)
   (Tekstas svarbus EEE)
   (2006/270/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. rugsėjo 25 d. Tarybos direktyvą 98/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jo 8 straipsnio 1 dalį,
   kadangi:

               (1)

               1992 m. liepos 30 d. Komisijos sprendime 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją (2), sąrašų sudarymo numatyta, kad valstybės narės gali importuoti embrionus tik iš tų trečiųjų šalių, kuriose juos surinko, apdorojo ir saugojo šiame sprendime nurodytos embrionų surinkimo grupės.

               (2)

               Jungtinės Amerikos Valstijos paprašė iš dalies pakeisti tų grupių sąrašą pataisant tam tikrų embrionų surinkimo ir embrionų gamybos grupių duomenis.

               (3)

               Jungtinės Amerikos Valstijos pateikė garantijas dėl atitinkamų Direktyvoje 89/556/EEB nustatytų taisyklų laikymosi ir šios šalies veterinarijos tarnybos oficialiai patvirtino atitinkamas embrionų surinkimo grupes eksportui į Bendriją.

               (4)

               Todėl Sprendimas 92/452/EEB turėtų būti atitinkamai iš dalies pakeistas.

               (5)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 92/452/EEB priedas iš dalies keičiamas pagal šio sprendimo priedą.
   2 straipsnis
   Šis sprendimas taikomas nuo 2006 m. balandžio 10 d.
   3 straipsnis
   Šis sprendimas skirtas valstybėms narėms.

      Priimta Briuselyje, 2006 m. balandžio 4 d.

            Komisijos vardu

         Markos KYPRIANOU

            Komisijos narys

      (1)  OL L 302, 1989 10 19, p. 1. Direktyva su paskutiniais pakeitimais, padarytais Sprendimu 2006/60/EB (OL L 31, 2006 2 3, p. 24).

      (2)  OL L 250, 1992 8 29, p. 40. Sprendimas su paskutiniais pakeitimais, padarytais Sprendimu 2006/85/EB (OL L 40, 2006 2 11, p. 24).

      PRIEDAS
      Sprendimo 92/452/EEB priedas iš dalies keičiamas taip:

                  a)

                  išbraukiama ši Jungtinių Amerikos Valstijų embrionų surinkimo grupėms skirta eilutė:

                              „US

                              98ID103
                              E1127

                                          Pat Richards, DVM

                                          1215 F 2000 S

                                          Bliss, ID

                              Dr Pat Richards“

                  b)

                  įterpiama ši Jungtinėms Amerikos Valstijoms skirta eilutė:

                              „US

                              05IA120
                              E608

                              05IA120
                              IVF

                                          Trans Ova Genetics

                                          2938 380th St

                                          Sioux Center, IA 51250

                              Dr Jon Schmidt“

                  c)

                  Jungtinių Amerikos Valstijų embrionų surinkimo grupei Nr. 91IA029 skirta eilutė pakeičiama taip:

                              „US

                              91IA029
                              E544

                                          Westwood Embryo Services

                                          1760 Dakota Ave

                                          Waverly, IA 50677

                              Dr James West“

                  d)

                  Jungtinių Amerikos Valstijų embrionų surinkimo grupei Nr. 96CO084 skirta eilutė pakeičiama taip:

                              „US

                              96CO084
                              E964

                                          Genetics West

                                          17890 Weld County Road 5

                                          Berthoud, CO 80513

                              Dr Thomas L. Rea“


title: 2006/497/BUSP 2006 m. birželio 27 d.  Politinio ir saugumo komiteto sprendimas BiH/9/2006, dėl Europos Sąjungos karinės operacijos Bosnijoje ir Hercegovinoje ES pajėgų vado paskyrimo

text:
18.7.2006

               LT

               Europos Sąjungos oficialusis leidinys

               L 196/25

      POLITINIO IR SAUGUMO KOMITETO SPRENDIMAS BiH/9/2006
   2006 m. birželio 27 d.
   dėl Europos Sąjungos karinės operacijos Bosnijoje ir Hercegovinoje ES pajėgų vado paskyrimo
   (2006/497/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečiąją pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
   kadangi:

               (1)

               Pagal Bendrųjų veiksmų 2004/570/BUSP 6 straipsnį Taryba įgaliojo Politinį ir saugumo komitetą (PSK) priimti tolesnius sprendimus dėl ES pajėgų vado paskyrimo.

               (2)

               Pagal PSK sprendimą BiH/6/2005 generolas majoras Gian Marco CHIARINI buvo paskirtas Europos Sąjungos karinės operacijos Bosnijoje ir Hercegovinoje ES pajėgų vadu.

               (3)

               ES operacijos vadas rekomendavo paskirti kontradmirolą Hans-Jochen WITTHAUER naujuoju Europos Sąjungos karinės operacijos Bosnijoje ir Hercegovinoje ES pajėgų vadu.

               (4)

               ES karinis komitetas pritarė šiai kandidatūrai.

               (5)

               Pagal Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus.

               (6)

               2002 m. gruodžio 12–13 d. Kopenhagos Europos Vadovų Taryba priėmė deklaraciją, nustatančią, kad „Berlin Plus“ susitarimai ir jų vykdymas bus taikomi tik toms ES valstybėms narėms, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         NUSPRENDĖ:
   1 straipsnis
   Kontradmirolas Hans-Jochen WITTHAUER skiriamas Europos Sąjungos karinės operacijos Bosnijoje ir Hercegovinoje ES pajėgų vadu.
   2 straipsnis
   Šis sprendimas įsigalioja 2006 m. gruodžio 5 d.

      Priimta Briuselyje, 2006 m. birželio 27 d.

            Politinio ir saugumo komiteto vardu

            Pirmininkas

         F.J. KUGLITSCH

      (1)  OL L 252, 2004 7 28, p. 10.


title: 2007/704/EB: 2007 m. spalio 30 d. Komisijos sprendimas, panaikinantis Sprendimą 2001/602/EB dėl įsipareigojimų, pateiktų dėl antidempingo nagrinėjimo, vykdomo dėl tam tikrų geležies arba plieno lynų ir kabelių, kurių kilmės šalys yra Čekijos Respublika, Korėjos Respublika, Malaizija, Rusija, Tailandas ir Turkija, importo, priėmimo

text:
31.10.2007

               LT

               Europos Sąjungos oficialusis leidinys

               L 285/52

      KOMISIJOS SPRENDIMAS

   2007 m. spalio 30 d.
   panaikinantis Sprendimą 2001/602/EB dėl įsipareigojimų, pateiktų dėl antidempingo nagrinėjimo, vykdomo dėl tam tikrų geležies arba plieno lynų ir kabelių, kurių kilmės šalys yra Čekijos Respublika, Korėjos Respublika, Malaizija, Rusija, Tailandas ir Turkija, importo, priėmimo
   (2007/704/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               Taryba Reglamentu (EB) Nr. 1601/2001 (2) nustatė galutinį antidempingo muitą tam tikriems importuojamiems Čekijos Respublikos, Rusijos, Tailando ir Turkijos kilmės geležies arba plieno lynams ir kabeliams (toliau – nagrinėjamasis produktas).

               (2)

               Sprendimu 2001/602/EB (3) Komisija priėmė įsipareigojimų dėl kainos pasiūlymus, kuriuos pateikė Open Joint Stock Company Cherepovetsky Staleprokatny Zavod, Rusija (toliau – ChSPZ) ir Usha Siam Steel Ind. Public Company Ltd., Tailandas (toliau – Usha Siam).

               (3)

               2004 m. rugpjūčio 10 d. pagal pagrindinio reglamento 11 straipsnio 3 dalį Komisija inicijavo Reglamento (EB) Nr. 1601/2001 dalinę tarpinę peržiūrą, kurią atliekant nagrinėtas tik su ChSPZ ir kitu Rusijos gamintoju susijęs dempingas (4).

               (4)

               Kaip paaiškinta Europos Sąjungos oficialiajame leidinyje paskelbtame pranešime (5), ChSPZ pavadinimas pakeistas į Closed Joint Stock Company Severstal-Metiz, taikomas nuo 2006 m. sausio 1 d.

               (5)

               2006 m. rugpjūčio 3 d. Komisija inicijavo Tarybos reglamento (EB) Nr. 1601/2001 priemonių galiojimo termino peržiūrą (6).

               (6)

               2007 m. kovo 22 d. (7) Komisija inicijavo Tarybos reglamento (EB) Nr. 1601/2001 dalinę tarpinę peržiūrą, kurią atliekant nagrinėtas su Usha Siam susijęs dempingas.

               (7)

               Visi trys tyrimai užbaigti Tarybos reglamentu (EB) Nr. 1279/2007 (8), kuriuo Rusijai nustatytos priemonės su tam tikrais muitų dydžio pakeitimais, o Tailandui ir Turkijai priemonės panaikintos.

         B.   PRIIMTO CLOSED JOINT STOCK COMPANY SEVERTAL-METIZ, RUSIJA, ĮSIPAREIGOJIMO ATŠAUKIMAS

               (8)

               Kaip nustatyta Reglamento (EB) Nr. 1279/2007 199–203 konstatuojamosiose dalyse ir pasikonsultavus su visomis susijusiomis šalimis, manoma, kad Closed Joint Stock Company Severstal-Metiz įsipareigojimas dabartine forma nėra tinkamas žalingam dempingo poveikiui pašalinti, kadangi dėl jo kyla didelių priežiūros ir vykdymo užtikrinimo sunkumų.

               (9)

               Atlikus tarpinę peržiūrą nustatyta, kad po to, kai 2001 m. buvo priimtas įsipareigojimas, SSM produktų asortimentas labai pasikeitė.

               (10)

               Įsipareigojime SSM gaminami SWR suskirstyti į daug rūšių, o skirtingų rūšių produkto kainos labai skyrėsi. Atlikus peržiūros tyrimą patvirtinta, kad bendrovė produktą pagal rūšis suskirstė netinkamai ir nesilaikydama įsipareigojimo sąlygų. Tokia padėtis susiklostė iš dalies dėl netinkamos apskaitos sistemos, dėl kurios bendrovė negalėjo tinkamai atskirti skirtingų rūšių SWR. Panašios problemos jau buvo nustatytos stebint, ar laikomasi įsipareigojimo, dėl to bendrovei buvo nusiųstas įspėjimo raštas.

               (11)

               Todėl padaryta išvada, kad tokios formos įsipareigojimas yra netinkamas.

               (12)

               Remdamasi tuo ir įsipareigojimo atitinkamais straipsniais, kuriais Komisijai suteikiama teisė vienašališkai atšaukti priimtą įsipareigojimą, Komisija nusprendė atšaukti priimtą įsipareigojimą.

               (13)

               Komisija informavo Rusijos valdžios institucijas ir susijusį eksportuojantį Rusijos gamintoją, kad ji pasiūlė atšaukti priimtą galiojantį įsipareigojimą. Suinteresuotosioms šalims buvo suteikta galimybė teikti pastabas.

         C.   PRIIMTO USHA SIAM STEEL IND. PUBLIC COMPANY LTD., TAILANDAS, ĮSIPAREIGOJIMO PANAIKINIMAS

               (14)

               Atsižvelgiant į išvadas dėl Tailando ir kaip nustatyta Reglamento (EB) Nr. 1279/2007 209 konstatuojamojoje dalyje, antidempingo priemonės importuojamam šios šalies kilmės nagrinėjamam produktui yra panaikintos.

               (15)

               Todėl Usha Siam pasiūlytas įsipareigojimas turėtų būti panaikintas.

         D.   SPRENDIMO 2001/602/EB PANAIKINIMAS

               (16)

               Atsižvelgiant į tai, kas išdėstyta pirmiau, Sprendimas 2001/602/EB, kuriuo priimti pirmiau minėtų dviejų bendrovių įsipareigojimai, turėtų būti panaikintas,

         NUSPRENDĖ:
   1 straipsnis
   Sprendimas 2001/602/EB panaikinamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2007 m. spalio 30 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 211, 2001 8 4, p. 1. Reglamentas su paskutiniais pakeitimais, padarytais Reglamentu (EB) Nr. 564/2005 (OL L 97, 2005 4 15, p. 1).

      (3)  OL L 211, 2001 8 4, p. 47.

      (4)  OL C 202, 2004 8 10, p. 12.

      (5)  OL C 51, 2006 3 1, p. 2.

      (6)  OL C 181, 2006 8 3, p. 15.

      (7)  OL C 66, 2007 3 22, p. 14.

      (8)  Žr. šio Oficialiojo leidinio p. 1.


title: 2013/286/ES: 2013 m. gegužės 17 d. Tarybos sprendimas dėl Danijos ir Kipro miestų paskelbimo 2017 m. Europos kultūros sostinėmis ir Maltos miesto paskelbimo 2018 m. Europos kultūros sostine

text:
14.6.2013

               LT

               Europos Sąjungos oficialusis leidinys

               L 162/9

         TARYBOS SPRENDIMAS
   2013 m. gegužės 17 d.
   dėl Danijos ir Kipro miestų paskelbimo 2017 m. Europos kultūros sostinėmis ir Maltos miesto paskelbimo 2018 m. Europos kultūros sostine
   (2013/286/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Europos Parlamento ir Tarybos sprendimą Nr. 1622/2006/EB, nustatantį Bendrijos veiksmą dėl Europos kultūros sostinės renginių 2007–2019 m. (1), ypač į jo 9 straipsnio 3 dalį,
   atsižvelgdama į Europos Komisijos rekomendaciją,
   atsižvelgdama į atrankos grupės 2012 m. rugsėjo mėn. ataskaitas dėl Danijos ir Kipro miestų skyrimo Europos kultūros sostinėmis proceso,
   atsižvelgdama į atrankos grupės 2012 m. lapkričio mėn. ataskaitą dėl Maltos miesto skyrimo Europos kultūros sostine proceso,
   kadangi:
   kandidatūros visiškai atitinka Sprendimo Nr. 1622/2006/EB 4 straipsnyje nustatytus kriterijus,
   PRIĖMĖ ŠĮ SPRENDIMĄ:
   1 straipsnis
   2017 m. Europos kultūros sostinėmis skelbiami Orhusas (Danija) ir Pafosas (Kipras).
   2018 m. Europos kultūros sostine skelbiama Valeta (Malta).
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. gegužės 17 d.

            Tarybos vardu

            Pirmininkas

         R. QUINN

      (1)  OL L 304, 2006 11 3, p. 1.


title: 1996 m. kovo 25 d. Tarybos sprendimas, suteikiantis Moldovai papildomą makrofinansinę pagalbą

text:
Svarbus teisinis pranešimas

|

31996D0242

Oficialusis leidinys L 080 , 30/03/1996 p. 0060 - 0061

		Tarybos sprendimas,1996 m. kovo 25 d.suteikiantis Moldovai papildomą makrofinansinę pagalbą(96/242/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Moldova vykdo esmines politines ir ekonomines reformas ir deda dideles rinkos ekonomikos modelio įgyvendinimo pastangas,kadangi Moldova ir Europos Bendrijos su savo valstybėmis narėmis pasirašė partnerystės ir bendradarbiavimo susitarimą, kuris padės pilnateisės bendradarbiavimo partnerystės plėtojimuisi;kadangi Moldovos valdžios institucijos prašė finansinės pagalbos iš tarptautinių finansinių institucijų, Europos bendrijos ir kitų abipusę pagalbą teikiančių šalių; kadangi siekiant paremti Moldovos Vyriausybės reformos pastangoms priskirtus politikos tikslus be apskaičiuoto finansavimo, kurį gali teikti Tarptautinis pinigų fondas (TPF) ir Pasaulio bankas, 1995 m. dar lieka padengti apie 50 milijonų JAV dolerių likutinį finansavimo deficitą;kadangi pagal rezervinį susitarimą Moldova susitarė su TPF dėl paramos šalies ekonominei programai; kadangi 1995 m. kovo 22 d. TPF valdyba šį suderinimą patvirtino;Kadangi Sprendimu 94/346/EB [3] Taryba patvirtino Moldovai makrofinansinę pagalbą, siekiančią iki 45 milijonų ECU; kadangi, siekiant palaikyti mokėjimų balansus, konsoliduoti rezervo padėtį ir paremti būtinas struktūrines reformas šioje šalyje, reikalinga papildoma oficiali pagalba;Kadangi papildoma Bendrijos paskolos paslauga Moldovai yra tinkama priemonė palengvinanti šalies išorinius finansinius suvaržymus;Kadangi Bendrijos paskolos paslaugą turi valdyti Komisija;Kadangi dėl šio sprendimo priėmimo Sutartyje nenumatyti kitokie įgaliojimai, nei 235 straipsnyje,NUTARĖ:1 straipsnis1. Bendrija, siekdama užtikrinti tvaraus mokėjimų balanso padėtį, sustiprinti šalies rezervo padėtį ir paremti būtinų struktūrinių reformų įgyvendinimą, teikia Moldovai ilgalaikę maksimalios 15 milijonų ECU pagrindinės sumos paskolos paslaugą ilgiausiai 10 metų laikotarpiui.2. Šiuo tikslu Europos bendrijos vardu Komisijai suteikiami įgaliojimai paskolinti būtinas lėšas, kurios paskolos forma atiduodamos Moldovos disponavimui.3. Glaudžiai konsultuodamasi su pinigų komitetu ir derindamasi prie visų Moldovos ir TPF pasiektų susitarimų šią paskolą valdo Komisija.2 straipsnis1. Pasikonsultavusi su pinigų komitetu Komisija įgaliojama susitarti su Moldovos valdžios institucijomis dėl prie paskolos paslaugos priskirtų ekonominės politikos sąlygų. Šios sąlygos atitinka 1 straipsnio 3 dalyje nurodytus susitarimus.2. Komisija, bendradarbiaudama su pinigų komitetu ir glaudžiai koordinuodama reikalus su TPF, reguliariai tikrina kad ekonominė Moldovos politika atitiktų šiuos paskolos paslaugos tikslus ir kad būtų vykdomos sąlygos.3 straipsnis1. Paskolą Moldova gauna viena dalimi, kuri perduodama priklausomai nuo 2 straipsnio nuostatų ir priklausomai nuo patenkinamos pažangos pasiekimo, kuri užrašyta su TPF susitarto Moldovos rezervinio susitarimo paraiškoje.2. Lėšos pervedamos į Nacionalinį Moldovos banką.4 straipsnis1. 1 straipsnyje nurodytos skolinimo ir skolinimosi operacijos vykdomos naudojant tą pačią vertės datą ir Bendrijos neturi liesti mokėjimo terminų pasikeitimas, jokia keitimo ar palūkanų normos rizika ar bet kokia kita komercinė rizika.2. Jei to prašo Moldova, Komisija imasi būtinų žingsnių užtikrinti, kad į paskolos sąlygas ir terminus būtų įtrauktas pirmalaikio grąžinimo straipsnis ir, kad juo būtų galima pasinaudoti.3. Moldovos prašymu ir kai aplinkybės leidžia pagerinti paskolų palūkanų normas, Komisija gali refinansuoti visą ar dalį savo pradinio skolinimo ar restruktūrizuoti atitinkamas finansines sąlygas. Refinansavimo ar restruktūrizavimo operacijos vykdomos sutinkamai su 1 straipsnio dalyje nurodytomis sąlygomis ir jomis nesiekiama refinansavimo ar restruktūrizavimo dieną nesumokėto kapitalo susijusio skolinimosi mokėjimo termino vidurkio prailginimo ar sumos, išreikštos tuo metu galiojančiu keitimo kursu, padidinimo.4. Moldova prisiima visas Bendrijos išlaidas, kurias ji patyrė sudarydama ir vykdydama operacijas pagal šį sprendimą.5. Mažiausiai kartą per metus pinigų komitetui pranešama apie 2 ir 3 straipsnio dalyse nurodytų operacijų panaudojimą.5 straipsnisBent kartą per metus Komisija Europos Parlamentui ir Tarybai pateikia ataskaitą, kuri apima šio sprendimo įgyvendinimo įvertinimą.Priimta Briuselyje, 1996 m. kovo 25 d.Tarybos varduPirmininkasS. Agnelli[1] OL C 15, 1996 1 20, p. 11.[2] OL C 65, 1996 3 4.[3] OL L 155, 1994 6 22, p. 27.--------------------------------------------------


title: 2011 m. rugsėjo 28 d. Komisijos sprendimas, kuriuo įsteigiama ekspertų grupė korupcijos klausimams nagrinėti

text:
30.9.2011

               LT

               Europos Sąjungos oficialusis leidinys

               C 286/4

         KOMISIJOS SPRENDIMAS
   2011 m. rugsėjo 28 d.
   kuriuo įsteigiama ekspertų grupė korupcijos klausimams nagrinėti
   2011/C 286/03
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties 67 straipsnio 3 dalimi Europos Sąjungai pavesta užtikrinti aukštą saugumo lygį laisvės, saugumo ir teisingumo erdvėje. Šio tikslo turi būti siekiama užtikrinant organizuotų ir kitokių nusikaltimų, įskaitant korupciją, prevenciją ir su jais kovojant,

               (2)

               2009 m. gruodžio 10–11 d. Europos Vadovų Tarybos priimtoje Stokholmo programoje „Atvira ir saugi Europa piliečių labui ir saugumui“ (1) Komisija raginama remiantis esamomis sistemomis ir bendrais kriterijais parengti rodiklius, pagal kuriuos būtų vertinami kovos su korupcija veiksmai, visų pirma acquis srityse (viešųjų pirkimų, finansinės kontrolės srityse ir pan.),

               (3)

               2010 m. lapkričio 22 d. Komisijos komunikate Europos Parlamentui ir Tarybai „ES vidaus saugumo strategijos įgyvendinimas. Penki žingsniai kuriant saugesnę Europą“ (2) pabrėžiama, kad siekiant įveikti korupciją ypač svarbu išlaikyti politinę valią ir kad būtina imtis veiksmų ES lygmeniu ir dalytis geriausia patirtimi. Komunikate skelbiama, kad 2011 m. Komisija pateiks pasiūlymą, kaip stebėti valstybių narių kovos su korupcija veiklą ir ją paremti,

               (4)

               2011 m. birželio 6 d. Komisijos sprendime, kuriuo nustatomas ES kovos su korupcija ataskaitos teikimo mechanizmas, skirtas periodiniam vertinimui (ES kovos su korupcija ataskaita) (3), nustatyti veiklos tikslai ir ES kovos su korupcija ataskaitai įgyvendinti reikalingos priemonės. Vadovaujantis šiuo sprendimu, tokia ataskaita bus skelbiama kas dvejus metus, pradedant 2013 m. Ataskaitą rengia Komisija, padedama ekspertų grupės, kurią ji pati paskiria pagal atviro konkurso procedūrą. Ekspertų grupės nariai turi būti aukštos kompetencijos, labai sąžiningi ir būti daug nuveikę kovos su korupcija srityje,

               (5)

               2011 m. birželio 6 d. Komisijos komunikate Europos Parlamentui, Tarybai ir Europos socialinių reikalų ir ekonomikos komitetui „Kova su korupcija ES“ (4) numatyta, kad ekspertai, padėsiantys Komisijai rengti ES kovos su korupcija ataskaitą, gali atstovauti labai įvairioms sritims, kaip antai teisėsaugai, korupcijos prevencijos institucijoms, pilietinei visuomenei ir turi įsipareigoti, kad veiks individualiai kaip savo srities ekspertai,

               (6)

               Todėl būtina sudaryti kovos su korupcija srities ekspertų grupę ir apibrėžti jos užduotis bei struktūrą,

               (7)

               Ši grupė turėtų palengvinti Komisijos darbą rengiant ES kovos su korupcija ataskaitą ir įgyvendinant galimas naujas su ja susijusias Europos Sąjungos politines priemones. Visų pirma, ekspertų grupės konsultacijos turėtų padėti įvardyti kiekvienoje ataskaitoje nagrinėtinus kompleksinius svarbius ir konkrečioms šalims aktualius klausimus, nustatyti rodiklius, vertinti valstybių narių veiklą, nustatyti geriausią praktiką ir ES tendencijas, teikti rekomendacijas ir prireikus siūlyti ES priemones,

               (8)

               Ekspertų grupę turėtų sudaryti 17 narių, proporcingai atstovaujančių įvairioms institucijoms, profesijoms ir geografiniams regionams,

               (9)

               Turėtų būti nustatytos grupės nariams taikomos informacijos atskleidimo taisyklės,

               (10)

               Grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (5),

               (11)

               Grupės nariai turėtų būti skiriami ketverių metų kadencijai, kurią galima pratęsti,

         NUSPRENDĖ:
   1 straipsnis
   Dalykas
   Sudaroma Komisijos ekspertų grupė korupcijos klausimams nagrinėti (toliau – grupė).
   2 straipsnis
   Užduotys
   Grupės užduotys:

               a)

               kai tinkama ir susitarta su Komisija, raštu ir žodžiu patarti Komisijai dėl ES kovos su korupcija ataskaitos, įskaitant darbo metodiką, taip pat ES kovos su korupcija politikos klausimais;

               b)

               padėti Komisijai vertinti nacionaliniu, Europos ir tarptautiniu lygmenimis vykdomos kovos su korupcija politikos raidą ir padėti nustatyti korupcijos tendencijas ES;

               c)

               padėti Komisijai nustatyti tinkamus kovos su korupcija standartus ir išmatuojamus rodiklius, kuriais ji galėtų remtis atlikdama ES kovos su korupcija ataskaitai reikalingus vertinimus;

               d)

               padėti Komisijai rasti įvairių galimybių skleisti informaciją apie korupcijos valstybėse narėse pobūdį, mastą ir priežastis, taip pat apie kovos su korupcija priemonių veiksmingumą;

               e)

               padėti Komisijai įvardyti Europos Sąjungai ir valstybėms narėms svarbius kompleksinius ir konkrečioms šalims aktualius kovos su korupcija klausimus ir prireikus padėti jai parengti ES kovos su korupcija ataskaitoje teiktinas rekomendacijas;

               f)

               patarti Komisijai rengti 27 ES valstybių narių kovos su korupcija veiklos vertinimo metodiką;

               g)

               padėti Komisijai nustatyti ir apibrėžti galimas kovos su korupcija politikos priemones ir veiksmus Europos Sąjungos ir nacionaliniu lygmenimis;

               h)

               padėti Komisijai nustatyti geriausią patirtį ir galimybes dalytis patirtimi bei mokytis tarpusavyje, kurias galima būtų plačiau įgyvendinti Europos Sąjungos lygmeniu.

         3 straipsnis
   Konsultavimasis
   Komisija gali konsultuotis su grupe visais klausimais, susijusiais su ES kovos su korupcija ataskaita ir ES kovos su korupcija politika.
   4 straipsnis
   Narystė. Narių skyrimas
   1.   Grupę sudaro 17 narių.
   2.   Grupės nariai – asmenys, turintys specialiųjų žinių ir patirties korupcijos prevencijos bei kovos su korupcija viešajame ir privačiajame sektoriuose srityje, taip pat politinių ir praktinių kovos su korupcija priemonių stebėjimo ir (arba) vertinimo srities žinių.
   3.   Sudarant grupę užtikrinama, kad būtų proporcingai atsižvelgta į reikiamas specialiąsias žinias, apimančias kovos su korupcija klausimus ir įvairius susijusius aspektus, pavyzdžiui (bet neapsiribojant), teisėsaugą, teismų sistemą, korupcijos prevenciją, politikos formavimą, stebėjimą ir (arba) priežiūrą, mokslinius tendencijų tyrimus, politikos priemones ir (arba) rodiklius, viešąjį ir privatųjį sektorius, baudžiamąją teisę, taip pat ekonominius ir socialinius korupcijos aspektus ir poveikį.
   4.   Grupės nariais skiriami Europos Sąjungos valstybių narių piliečiai.
   5.   Atrinkęs iš paraiškas pateikusių kandidatų, grupės narius skiria Komisijos Vidaus reikalų generalinio direktorato Generalinis direktorius (žr. šio sprendimo priedą).
   6.   Paraiškas atrankai pateikę kandidatai, kurie buvo pripažinti tinkamais tapti grupės nariais, bet nebuvo paskirti, jų sutikimu įtraukiami į rezervo sąrašą. Prireikus Komisija naudosis šiuo sąrašu nariams pakeisti. Jei Komisija nutaria, kad rezervo sąrašas nepakankamas, ji gali vėl skelbti kvietimą teikti paraiškas ir sudaryti naują sąrašą.
   7.   Grupės nariai skiriami kaip individualūs asmenys ketverių metų kadencijai. Jie veikia savarankiškai ir paisydami visuomenės interesų. Jie eina pareigas, kol į jų vietą paskiriami kiti nariai, arba iki savo kadencijos pabaigos. Jų kadencija gali būti pratęsta.
   8.   Grupės nariai, kurie nebegali veiksmingai dalyvauti grupės darbe, atsistatydina arba nesilaiko šiame straipsnyje arba Sutarties 339 straipsnyje nustatytų sąlygų, gali būti pakeisti kitais nariais iki kadencijos pabaigos.
   9.   Grupės narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras) (6) ir Vidaus reikalų generalinio direktorato interneto svetainėje.
   10.   Grupės narių asmens duomenys renkami, tvarkomi ir skelbiami pagal Europos Parlamento ir Tarybos reglamentą (EB) Nr. 45/2001 (7).
   5 straipsnis
   Veikla
   1.   Grupei pirmininkauja Komisijos atstovas.
   2.   Komisijai sutikus, grupė gali steigti pogrupius konkretiems klausimams nagrinėti, nustatydama jų veiklos sąlygas. Atlikę jiems pavestą užduotį, tokie pogrupiai veiklą baigia.
   3.   Prireikus Komisijos atstovas gali kviesti grupės arba pogrupio darbe dalyvauti grupei nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu.
   4.   Komisija gali suteikti stebėtojų teises tarptautinių, tarpvyriausybinių ir nevyriausybinių organizacijų atstovams.
   5.   Grupės darbo prioritetai nustatomi atsižvelgiant į poreikį užtikrinti suderintą, daugiadisciplinį ir nuoseklų politinį atsaką į visas korupcijos apraiškas.
   6.   Grupės nariai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų įsipareigojimų saugoti profesinę paslaptį, taip pat Komisijos sprendimo 2001/844/EB, EAPB, Euratomas (8) priede nustatytų Komisijos saugumo taisyklių dėl ES įslaptintos informacijos apsaugos. Jei šių įpareigojimų nesilaikoma, Komisija gali imtis tinkamų priemonių.
   7.   Komisija teikia sekretoriato paslaugas.
   8.   Grupė teikia Komisijai nuomones ir ataskaitas. Komisija gali nustatyti galutinę datą, iki kurios turi būti pateikta nuomonė ar ataskaita.
   9.   Remdamasi standartinėmis ekspertų grupių darbo tvarkos taisyklėmis, grupė gali priimti savo darbo tvarkos taisykles.
   10.   Komisija skelbia informaciją apie grupės veiklą registre arba pateikdama nuorodą iš registro į Vidaus reikalų generalinio direktorato interneto svetainę.
   6 straipsnis
   Posėdžių išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas pagal galiojančias Komisijos nuostatas atlygina Komisija.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Įsigaliojimas ir taikymas
   Šis sprendimas įsigalioja jo paskelbimo Europos Sąjungos oficialiajame leidinyje dieną ir taikomas 8 metus.

      Priimta Briuselyje 2011 m. rugsėjo 28 d.

            Komisijos vardu

            Pirmininkas

         José Manuel BARROSO

      (1)  OL C 115, 2010 5 4, p. 1.

      (2)  COM(2010) 673 galutinis.

      (3)  C(2011) 3673 galutinis.

      (4)  COM(2011) 308 galutinis, dar nepaskelbta. Žr. Tarybos dokumentą 11580/11.

      (5)  OL L 8, 2001 1 12, p. 1.

      (6)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti šios taisyklės išimtį. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei tai neleistų tinkamai užtikrinti jo privatumo.

      (7)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo. Žr. 5 išnašą.

      (8)  2001 m. lapkričio 29 d. Komisijos sprendimas 2001/844/EB, EAPB, Euratomas, iš dalies keičiantis jos darbo tvarkos taisykles (OL L 317, 2001 12 3, p. 1).

      PRIEDAS

         Kvietimas teikti paraiškas individualiai veikiančių ekspertų atrankai

      2011 m. rugsėjo 28 d. Sprendimu (2011/C 286/03) (1) Komisija įsteigė ekspertų grupę korupcijos klausimams nagrinėti. Komisija pirmininkaus šiai grupei ir galės su ja konsultuotis visais su ES kovos su korupcija ataskaita ir ES kovos su korupcija politika susijusiais klausimais.
      Ekspertų grupės uždaviniai:

                  a)

                  kai tinkama ir susitarta su Komisija, raštu ir žodžiu patarti Komisijai dėl ES kovos su korupcija ataskaitos, įskaitant darbo metodiką, taip pat ES kovos su korupcija politikos klausimais;

                  b)

                  padėti Komisijai vertinti nacionaliniu, Europos ir tarptautiniu lygmenimis vykdomos kovos su korupcija politikos raidą ir nustatyti korupcijos tendencijas ES;

                  c)

                  padėti Komisijai nustatyti tinkamus kovos su korupcija standartus ir išmatuojamus rodiklius, kuriais ji galėtų remtis atlikdama ES kovos su korupcija ataskaitai reikalingus vertinimus;

                  d)

                  padėti Komisijai rasti įvairių galimybių skleisti informaciją apie korupcijos valstybėse narėse pobūdį, mastą ir priežastis, taip pat apie kovos su korupcija priemonių veiksmingumą;

                  e)

                  padėti Komisijai įvardyti Europos Sąjungai ir valstybėms narėms svarbius kompleksinius ir konkrečioms šalims aktualius kovos su korupcija klausimus ir prireikus padėti jai parengti ES kovos su korupcija ataskaitoje teiktinas rekomendacijas;

                  f)

                  patarti Komisijai rengti 27 ES valstybių narių kovos su korupcija veiklos vertinimo metodiką;

                  g)

                  padėti Komisijai nustatyti ir apibrėžti galimas kovos su korupcija politikos priemones ir veiksmus Europos Sąjungos ir nacionaliniu lygmenimis;

                  h)

                  padėti Komisijai nustatyti geriausią patirtį ir galimybes dalytis patirtimi bei mokytis tarpusavyje, kurias galima būtų plačiau įgyvendinti Europos Sąjungos lygmeniu.

            Todėl Komisija kviečia teikti paraiškas ekspertų grupės narių atrankai.
      Ekspertų grupę sudaro 17 narių, kurie skiriami kaip individualūs asmenys, kaip nustatyta pirmiau minėto sprendimo 4 straipsniu.
      Komisija skiria grupės narius kaip individualius asmenis ketverių metų kadencijai, kuri gali būti pratęsta. Grupės nariai teikia Komisijai savo nepriklausomą nuomonę ir laikosi Komisijos sprendimo, kuriuo įsteigiama ekspertų grupė, 5 straipsnyje nustatytų konfidencialumo reikalavimų. Jie įsipareigoja veikti savarankiškai ir paisydami visuomenės interesų. Vertindama paraiškas Komisija atsižvelgs į šiuos kriterijus:

                  a)

                  patvirtintą kompetenciją, Europos ir (arba) tarptautiniu lygmeniu svarbius profesinius laimėjimus ir (bent penkerių metų) patirtį korupcijos prevencijos ir kovos su ja ir (arba) susijusiose srityse;

                  b)

                  labai gerą galiojančio kovos su korupcija ES acquis ir šios srities politikos, taip pat taikomų teisinių kovos su korupcija priemonių bei atitinkamų Europos ir nacionalinio lygmens stebėjimo ir priežiūros mechanizmų išmanymą;

                  c)

                  patvirtintą gebėjimą dirbti anglų k.;

                  d)

                  poreikį užtikrinti ekspertų grupės pusiausvyrą pagal jos narių institucinę ir profesinę patirtį, lytį ir geografinę kilmę (2);

                  e)

                  poreikį užtikrinti, kad grupėje būtų proporcingai atsižvelgta į reikiamas specialiąsias žinias, apimančias kovos su korupcija klausimus ir įvairius susijusius aspektus, pavyzdžiui (bet neapsiribojant), teisėsaugą, teismų sistemą, korupcijos prevenciją, politikos formavimą, stebėjimą ir (arba) priežiūrą, mokslinius tendencijų tyrimus, politikos priemones ir (arba) rodiklius, viešąjį ir privatųjį sektorius, baudžiamąją teisę, taip pat ekonominius ir socialinius korupcijos aspektus ir poveikį;

                  f)

                  grupės nariai turi būti Europos Sąjungos valstybių narių piliečiai.

            Ar šie kriterijai tenkinami, bus vertinama atsižvelgiant į užpildytą gyvenimo aprašymą ir paraišką.
      Teikti paraiškas galima tik užpildžius nustatytą paraiškos formą (II priedas) ir gyvenimo aprašymo formą (3). Paraiškoje kandidatai turi aiškiai nurodyti, kokios kovos su korupcija srities specialiųjų žinių jie turi.
      Tinkamai pasirašytas paraiškas per 20 darbo dienų nuo kvietimo teikti paraiškas paskelbimo Europos Sąjungos oficialiajame leidinyje reikia atsiųsti elektroniniu paštu arba laišku šiuo adresu:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            Jeigu paraiška siunčiama elektroniniu paštu, elektroniniame laiške nurodyta data bus laikoma siuntimo data. Jeigu paraiška siunčiama paštu, pašto antspaude nurodyta data bus laikoma siuntimo data.
      Vadovaudamasi galiojančiomis Komisijos taisyklėmis ir atsižvelgdama į esamus biudžeto asignavimus, Komisija atlygins kelionės bei gyvenimo išlaidas, susijusias su ekspertų grupės veikla. Grupės nariams už pareigų vykdymą neatlyginama.
      Ekspertų grupės narių sąrašas bus skelbiamas Komisijos ekspertų grupių ir kitų panašių subjektų registre (toliau – registras) (4) ir Vidaus reikalų generalinio direktorato interneto svetainėje.
      Grupės narių asmens duomenys renkami, tvarkomi ir skelbiami pagal Europos Parlamento ir Tarybos reglamento (EB) Nr. 45/2001 (5) nuostatas.
      Dėl išsamesnės informacijos prašome kreiptis į p. Raluca STEFANUC, tel. +32 22953152, el. paštas: raluca.stefanuc@ec.europa.eu
      Informacija apie kvietimo teikti paraišką rezultatus bus paskelbta Vidaus reikalų generalinio direktorato interneto svetainėje ir, prireikus, Europos Sąjungos oficialiajame leidinyje.

         (1)  OL C 286, 2011 9 30, p. 4.

         (2)  2000 m. birželio 19 d. Komisijos sprendimas 2000/407/EB dėl lyčių pusiausvyros jos įsteigtuose komitetuose ir ekspertų grupėse (OL L 154, 2000 6 27, p. 34).

         (3)  Visi gyvenimo aprašymai turėtų būti pateikti europine forma, kurią galima rasti adresu http://www.cedefop.eu.int/transparency/cv.asp

         (4)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti šios taisyklės išimtį. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei dėl to nebūtų galima tinkamai užtikrinti jo privatumo.

         (5)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

         Priedėlis


title: 2013/405/ES: 2013 m. liepos 24 d. Valstybių narių vyriausybių atstovų sprendimas, kuriuo skiriamas Bendrojo Teismo teisėjas

text:
30.7.2013

               LT

               Europos Sąjungos oficialusis leidinys

               L 203/14

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2013 m. liepos 24 d.
   kuriuo skiriamas Bendrojo Teismo teisėjas
   (2013/405/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               2013 m. rugpjūčio 31 d. baigiasi trylikos Bendrojo Teismo teisėjų kadencija. Todėl reikėtų paskirti teisėjus laikotarpiui nuo 2013 m. rugsėjo 1 d. iki 2019 m. rugpjūčio 31 d.;

               (2)

               kandidatu į laisvą Bendrojo Teismo teisėjo vietą buvo pasiūlytas Egidijus BIELIŪNAS;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Egidijaus BIELIŪNO tinkamumo eiti Bendrojo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Egidijus BIELIŪNAS skiriamas Bendrojo Teismo teisėju laikotarpiui nuo 2013 m. rugsėjo 1 d. iki 2019 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. liepos 24 d.

            Pirmininkas

         R. KAROBLIS


title: 2011/41/ES: 2011 m. sausio 18 d. Tarybos sprendimas dėl Regionų komiteto Nyderlandams atstovaujančių trijų narių ir šešių pakaitinių narių skyrimo

text:
22.1.2011

               LT

               Europos Sąjungos oficialusis leidinys

               L 19/17

         TARYBOS SPRENDIMAS
   2011 m. sausio 18 d.
   dėl Regionų komiteto Nyderlandams atstovaujančių trijų narių ir šešių pakaitinių narių skyrimo
   (2011/41/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2009 m. gruodžio 22 d. Taryba priėmė sprendimą 2009/1014/ES ir 2010 m. sausio 18 d. priėmė sprendimą 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1).

               (2)

               Pasibaigus Annemarie JORRITSMA-LEBBINK, Luzette WAGENAAR-KROON ir Rob BATS kadencijai tapo laisvos trys Regionų komiteto narių vietos.

               (3)

               Pasibaigus Ellie FRANSSEN, Job COHEN, Rinda DEN BESTEN ir Hendrikus DE LANGE kadencijai tapo laisvos keturios pakaitinių narių vietos.

               (4)

               Hans KOK ir Henk KOOL paskyrus Regionų komiteto nariais taps laisvos dvi pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d. Regionų komiteto

               a)

               nariais skiriami:

                           —

                           H.A.J. (Hans) KOK, Burgemeester (’t Hof van Twente meras)

                           —

                           H.P.M (Henk) KOOL, Wethouder (Hagos miesto tarybos narys)

                           —

                           S.B. (Sipke) SWIERSTRA, Gedeputeerde (Drentės provincijos Vykdomosios Tarybos narys)

                     ir

               b)

               pakaitiniais nariais skiriami:

                           —

                           H.A.J. (Henk) AALDERINK, Burgemeester (Bronckhorst meras)

                           —

                           J.P. (Jean Paul) GEBBEN, Burgemeester (Renkiumo meras)

                           —

                           J.P.W. (Jan Willem) GROOT, Wethouder (Amstelveno miesto tarybos narys)

                           —

                           L.W.C.M. (Loes) van der MEIJS, Wethouder (Dutinchemo miesto tarybos narė)

                           —

                           N.A. (André) van de NADORT, Burgemeester (Ten Boer meras)

                           —

                           F. (Frank) de VRIES, Wethouder (Groningeno miesto tarybos narys)

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. sausio 18 d.

            Tarybos vardu

            Pirmininkas

         Gy. MATOLCSY

      (1)  OL L 348, 2009 12 29, p. 22 ir OL L 12, 2010 1 19, p. 11.


title: 2017 m. sausio 16 d. Tarybos sprendimas (BUSP) 2017/82, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
17.1.2017

               LT

               Europos Sąjungos oficialusis leidinys

               L 12/90

         TARYBOS SPRENDIMAS (BUSP) 2017/82
   2017 m. sausio 16 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1), ypač į jo 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. gegužės 27 d. Taryba priėmė Sprendimą (BUSP) 2016/849;

               (2)

               2016 m. gruodžio 17 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1718 (2006), iš asmenų ir subjektų, kuriems taikomos ribojamosios priemonės, sąrašo išbraukė penkių laivų pavadinimus;

               (3)

               todėl Sprendimo (BUSP) 2016/849 I priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2016/849 I priedas iš dalies keičiamas, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2017 m. sausio 16 d.

            Tarybos vardu

            Pirmininkė

         F. MOGHERINI

      (1)  OL L 141, 2016 5 28, p. 79.

      PRIEDAS
      Toliau nurodyti laivai, kuriems priskirti toliau nurodyti TJO numeriai, išbraukiami iš Sprendimo (BUSP) 2016/849 I priedo B dalyje (Subjektai) pateikto sąrašo 20 įrašo:

                  d)

                     Dawnlight 9110236;

                  e)

                     Ever Bright 88 (J Star) 8914934;

                  f)

                     Gold Star 3 (benevolence) 8405402;

                  o)

                     Orion Star (Richocean) 9333589;

                  w)

                     South Hill 5 9138680.


title: 2006/1008/EB: 2006 m. gruodžio 21 d. Tarybos sprendimas, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį

text:
28.12.2006

               LT

               Europos Sąjungos oficialusis leidinys

               L 379/123

      TARYBOS SPRENDIMAS

   2006 m. gruodžio 21 d.
   įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį
   (2006/1008/EB)
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2006 m. gegužės 29 d. Taryba priėmė Sprendimą 2006/379/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantį Sprendimą 2005/930/EB (2), kuriuo nustatomas asmenų ir subjektų, kuriems taikomas tas reglamentas sąrašas.

               (2)

               Taryba nustatė, kad tam tikri kiti asmenys, grupės ir subjektai atitinka to reglamento 2 straipsnio 3 dalyje išdėstytas sąlygas ir todėl turėtų būti įtraukti į tą sąrašą,

         NUSPRENDĖ:
   1 straipsnis
   Priede išvardyti asmenys, grupės ir subjektai įtraukiami į asmenų, grupių ir subjektų, kuriems taikomas Reglamentas (EB) Nr. 2580/2001, sąrašą.
   2 straipsnis
   Šis sprendimas įsigalioja jo paskelbimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. gruodžio 21 d.

            Tarybos vardu

            Pirmininkas

         J. KORKEAOJA

      (1)  OL L 344, 2001 12 28, p. 70. Reglamentas su paskutiniais pakeitimais, padarytais Komisijos reglamentu (EB) Nr. 1461/2006 (OL L 272, 2006 10 3, p. 11).

      (2)  OL L 144, 2006 5 31, p. 21.

      PRIEDAS
      Taryba nustatė, kad toliau išvardyti asmenys, grupės ir subjektai yra susiję su teroristiniais aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu 1 straipsnio 2 ir 3 dalyse (1), kad kompetentinga nacionalinė institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje ir kad todėl jie turėtų būti įtraukti į asmenų, grupių ir subjektų, kuriems taikomas Reglamentas (EB) 2580/2001, sąrašą.
      I.   ASMENYS

                  1.

                  AKHNIKH, Ismail (taip pat žinomas kaip SUHAIB; taip pat žinomas kaip SOHAIB), gimimo data: 1982 m. spalio 22 d., gimimo vieta: Amsterdamas (Nyderlandai), paso (išduotas Nyderlandų Karalystės) Nr.: NB0322935
                  (Hofstadgroep grupuotės narys)

                  2.

                  AOURAGHE, Zine Labidine (taip pat žinomas kaip Halifi Laarbi MOHAMED; taip pat žinomas kaip Abed; taip pat žinomas kaip Abid; taip pat žinomas kaip Abu ISMAIL), gimimo data: 1978 m. liepos 18 d., gimimo vieta: Nadoras (Marokas), paso (išduotas Ispanijos Karalystės) Nr.: ESPP278036
                  (Hofstadgroep grupuotės narys)

                  3.

                  BOUGHABA, Mohamed Fahmi (taip pat žinomas kaip Mohammed Fahmi BOURABA; taip pat žinomas kaip Mohammed Fahmi BURADA; taip pat žinomas kaip Abu MOSAB), gimimo data: 1981 m. gruodžio 6 d., gimimo vieta: Al Hoseima (Marokas)
                  (Hofstadgroep grupuotės narys)

                  4.

                  BOUYERI, Mohammed (taip pat žinomas kaip Abu ZUBAIR; taip pat žinomas kaip SOBIAR; taip pat žinomas kaip Abu ZOUBAIR), gimimo data: 1978 m. kovo 8 d., gimimo vieta: Amsterdamas (Nyderlandai)
                  (Hofstadgroep grupuotės narys)

                  5.

                  EL FATMI, Nouredine (taip pat žinomas kaip Nouriddin EL FATMI; taip pat žinomas kaip Nouriddine EL FATMI, taip pat žinomas kaip Noureddine EL FATMI, taip pat žinomas kaip Abu AL KA'E KA'E; taip pat žinomas kaip Abu QAE QAE; taip pat žinomas kaip FOUAD; taip pat žinomas kaip FZAD; taip pat žinomas kaip Nabil EL FATMI; taip pat žinomas kaip Ben MOHAMMED; taip pat žinomas kaip Ben Mohand BEN LARBI; taip pat žinomas kaip Ben Driss Muhand IBN LARBI; taip pat žinomas kaip Abu TAHAR; taip pat žinomas kaip EGGIE), gimimo data: 1982 m. rugpjūčio 15 d., gimimo vieta: Midaras (Marokas), paso (išduotas Maroko Karalystės) Nr.: N829139
                  (Hofstadgroep grupuotės narys)

                  6.

                  EL MORABIT, Mohamed, gimimo data: 1981 m. sausio 24 d., gimimo vieta: Al Hoseima (Marokas), paso (išduotas Maroko Karalystės) Nr.: K789742
                  (Hofstadgroep grupuotės narys)

                  7.

                  ETTOUMI, Youssef (taip pat žinomas kaip Youssef TOUMI), gimimo data: 1977 m. spalio 20 d., gimimo vieta: Amsterdamas (Nyderlandai), tapatybės kortelės (išduota Nyderlandų Karalystės) Nr.: LNB4576246
                  (Hofstadgroep grupuotės narys)

                  8.

                  HAMDI, Ahmed (taip pat žinomas kaip Abu IBRAHIM), gimimo data: 1978 m. rugsėjo 5 d., gimimo vieta: Beni Saidas (Marokas), paso (išduotas Maroko Karalystės) Nr.: K728658
                  (Hofstadgroep grupuotės narys)

                  9.

                  WALTERS, Jason Theodore James (taip pat žinomas kaip Abdullah; taip pat žinomas kaip David), gimimo data: 1985 m. kovo 6 d., gimimo vieta: Amersfortas (Nyderlandai), paso (išduotas Nyderlandų Karalystės) Nr.: NE8146378
                  (Hofstadgroep grupuotės narys)

            II.   GRUPĖS IR SUBJEKTAI

                  1.

                     Hofstadgroep grupuotė

                  2.

                  TAK – Teyrbazen Azadiya Kurdistan grupuotė, taip pat žinoma kaip Kurdistano laisvės sakalai, Kurdistano laisvės vanagai

         (1)  OL L 344, 2001 12 28, p. 93.


title: 2016 m. birželio 27 d. Tarybos sprendimas (ES) 2017/668 dėl Europos Sąjungos bei jos valstybių narių ir Kolumbijos bei Peru prekybos susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

text:
8.4.2017

               LT

               Europos Sąjungos oficialusis leidinys

               L 97/1

         TARYBOS SPRENDIMAS (ES) 2017/668
   2016 m. birželio 27 d.
   dėl Europos Sąjungos bei jos valstybių narių ir Kolumbijos bei Peru prekybos susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnį kartu su 218 straipsnio 6 dalies antros pastraipos a punkto v papunkčiu,
   atsižvelgdama į Kroatijos Respublikos stojimo aktą, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Remiantis Tarybos sprendimu (ES) 2015/1277 (2), Europos Sąjungos bei jos valstybių narių ir Kolumbijos bei Peru prekybos susitarimo papildomas protokolas, kuriuo atsižvelgiama į Kroatijos Respublikos įstojimą į Europos Sąjungą (toliau – papildomas protokolas), pasirašytas su sąlyga, kad jis bus sudarytas;

               (2)

               papildomas protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos ir jos valstybių narių vardu patvirtinamas Europos Sąjungos bei jos valstybių narių ir Kolumbijos bei Peru prekybos susitarimo papildomas protokolas, kuriuo atsižvelgiama į Kroatijos Respublikos įstojimą į Europos Sąjungą (3).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pateikti papildomo protokolo 12 straipsnio 2 dalyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. birželio 27 d.

            Tarybos vardu

            Pirmininkas

         M. VAN DAM

      (1)  2016 m. birželio 7 d. pritarimas.

      (2)  OL L 204, 2015 7 31, p. 1.

      (3)  Papildomo protokolo tekstas bus paskelbtas kartu su sprendimu dėl jo pasirašymo.


title: 2004 m. balandžio 21 d. Tarybos sprendimas dėl Europos bendrijos ir Jungtinių Amerikos Valstijų susitarimo dėl abipusio laivų įrenginių atitikties sertifikatų pripažinimo sudarymo

text:
Svarbus teisinis pranešimas

|

32004D0425

Oficialusis leidinys L 150 , 30/04/2004 p. 0042 - 0045

		Tarybos sprendimas2004 m. balandžio 21 d.dėl Europos bendrijos ir Jungtinių Amerikos Valstijų susitarimo dėl abipusio laivų įrenginių atitikties sertifikatų pripažinimo sudarymo(2004/425/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į 133 straipsnį, susiedama su jos 300 straipsnio 2 dalies pirmojo papunkčio pirmuoju sakiniu, straipsnio 3 dalies pirmojo papunkčio pirmuoju sakiniu ir straipsnio 4 dalimi,atsižvelgdama į Komisijos pasiūlymą,kadangi:(1) Bendrijos vardu pasirašytas Europos bendrijos ir Jungtinių Amerikos Valstijų susitarimas dėl abipusio laivų įrenginių atitikties sertifikatų pripažinimo (toliau – Susitarimas), sudarytas 2004 m. vasario 27 d,(2) Siekiant užtikrinti Susitarimo veiksmingumą reikėtų nustatyti tinkamas vidaus procedūras. Todėl Komisijai turi būti suteikti įgaliojimai priimti tam tikrus sprendimus dėl Susitarimo įgyvendinimo.(3) Susitarimas turėtų būti patvirtintas,NUSPRENDĖ:1 straipsnisŠiuo sprendimu Europos bendrijos ir Jungtinių Amerikos Valstijų susitarimas dėl abipusio laivų įrenginių atitikties sertifikatų pripažinimo patvirtinamas Bendrijos vardu.Susitarimo tekstas pridedamas prie šio Sprendimo.2 straipsnisTarybos pirmininkas įgaliojamas paskirti asmenį ar asmenis, kuriems suteikiama teisė Bendrijos vardu perduoti pranešimą, nurodytą Susitarimo 21 straipsnio 1 dalyje.3 straipsnis1. Komisija, padedama Tarybos paskirto specialiojo komiteto, atstovauja Bendrijai Jungtiniame komitete, nurodytame Susitarimo 7 straipsnyje, ir bet kurioje darbo grupėje, kuri gali būti sudaryta pagal Susitarimo 7 straipsnio 4 dalį. Po konsultacijų su specialiuoju komitetu Komisija pradeda tvarkyti Susitarime nurodytus pranešimus, informacijos mainus ir informacijos užklausimus.2. Po konsultacijų su specialiaisiais komitetais Komisija nustato, kokios pozicijos turi laikytis Bendrija dėl sprendimų, kuriuos turi priimti Jungtinis komitetas.3. Taryba, remdamasi Komisijos pasiūlymu, pagal Susitarimo 21 straipsnio 3 dalį kvalifikuota balsų dauguma priima sprendimą dėl Susitarimo nutraukimo.Priimta Liuksemburge, 2004 m. balandžio 21 d.Tarybos varduPirmininkasJ. Walsh--------------------------------------------------


title: 2008/784/EB: 2008 m. spalio 2 d. Tarybos sprendimas, kuriuo nustatomi atskiri Juodkalnijos ir proporcingai sumažinami Serbijos įsipareigojimai, susiję su ilgalaikėmis paskolomis, kurias Bendrija suteikė Serbijos ir Juodkalnijos valstybių sąjungai (buvusiai Jugoslavijos Federacinei Respublikai) pagal Sprendimus 2001/549/EB ir 2002/882/EB

text:
10.10.2008

               LT

               Europos Sąjungos oficialusis leidinys

               L 269/8

      TARYBOS SPRENDIMAS

   2008 m. spalio 2 d.
   kuriuo nustatomi atskiri Juodkalnijos ir proporcingai sumažinami Serbijos įsipareigojimai, susiję su ilgalaikėmis paskolomis, kurias Bendrija suteikė Serbijos ir Juodkalnijos valstybių sąjungai (buvusiai Jugoslavijos Federacinei Respublikai) pagal Sprendimus 2001/549/EB ir 2002/882/EB
   (2008/784/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2001 m. liepos 16 d. Tarybos sprendimu 2001/549/EB dėl makrofinansinės pagalbos suteikimo Jugoslavijos Federacinei Respublikai (2) Bendrija suteikė Jugoslavijos Federacinei Respublikai ilgalaikę 225 mln. EUR paskolą, kad būtų užtikrinta tvari mokėjimų balanso padėtis ir sustiprinta šalies rezervo padėtis. 2001 m. spalio mėn. Komisija išmokėjo visą paskolą viena išmoka.

               (2)

               2002 m. lapkričio 5 d. Tarybos sprendimu 2002/882/EB dėl papildomos makrofinansinės pagalbos suteikimo Jugoslavijos Federacinei Respublikai (3) Bendrija suteikė Jugoslavijos Federacinei Respublikai 55 mln. EUR paskolą, kad būtų užtikrinta tvari mokėjimų balanso padėtis ir sustiprinta šalies rezervo padėtis. Komisija išmokėjo visą paskolą trimis išmokomis: 10 mln. EUR 2003 m. vasario mėn., 30 mln. EUR 2003 m. rugsėjo mėn. ir 15 mln. EUR 2005 m. balandžio mėn.

               (3)

               Pagal 2003 m. vasario 4 d. priimtą Serbijos ir Juodkalnijos Konstitucinę Chartiją Jugoslavijos Federacinė Respublika tapo Serbijos ir Juodkalnijos valstybių sąjunga.

               (4)

               2006 m. birželio 3 d. pagal Serbijos ir Juodkalnijos valstybių sąjungos Konstitucijos Chartijos 60 straipsnį ir po 2006 m. gegužės 21 d. Juodkalnijos referendumo Juodkalnijos parlamentas paskelbė šalies nepriklausomybės deklaraciją, kurioje teigiama, kad Juodkalnija yra nepriklausoma valstybė ir visateisis juridinis asmuo pagal tarptautinę teisę.

               (5)

               2006 m. birželio 5 d. Serbijos parlamentas priėmė sprendimą, kuriuo nustatė, kad Serbija yra valstybė, perimanti Serbijos ir Juodkalnijos valstybių sąjungos teises.

               (6)

               Taryba 2006 m. birželio 12 d. išvadose atsižvelgė į Juodkalnijos parlamento deklaraciją ir Serbijos parlamento sprendimą ir pareiškė, kad Europos Sąjunga ir jos valstybės narės nusprendė plėtoti tolesnius santykius su Juodkalnija kaip su suverenia ir nepriklausoma valstybe.

               (7)

               2006 m. liepos 10 d. Juodkalnija ir Serbija sudarė susitarimą dėl narystės tarptautinėse finansų organizacijose reguliavimo ir finansinio turto ir įsipareigojimų paskirstymo, pagal kurį makrofinansinės pagalbos paskolos, suteiktos Jugoslavijos Federacinei Respublikai ar Serbijos ir Juodkalnijos valstybių sąjungai, toliau turėtų būti grąžinamos tokiomis dalimis: 90 % grąžins Serbija ir 10 % – Juodkalnija, jei laikantis galutinio gavėjo principo neturi būti naudojama kokia nors kita procentinė dalis.

               (8)

               Juodkalnija ir Serbija toliau per Juodkalnijos centrinį banką ir Serbijos nacionalinį banką tęsia visišką skolos grąžinimo įsipareigojimų, susijusių su Bendrijos skolinimo operacijomis, vykdymą.

               (9)

               Pagal 2006 m. liepos 10 d. Juodkalnijos ir Serbijos susitarimo 4 priedėlį Juodkalnijai iš viso priskirta 6 703 388,62 EUR skola, susijusi su makrofinansinės pagalbos paskolomis.

               (10)

               Abi šalys vykdo skolos grąžinimo įsipareigojimus tarpusavyje susitartu 90:10 santykiu, išskyrus vieną operaciją, kur laikomasi galutinio gavėjo principo (99,47 % Serbijai ir 0,53 % Juodkalnijai).

               (11)

               Atsižvelgiant į plėtojamus Europos Sąjungos ir Juodkalnijos, kaip nepriklausomos valstybės, santykius, ypač Europos partnerystę, nustatytą 2007 m. sausio 22 d. Tarybos sprendimu 2007/49/EB dėl Europos partnerystės su Juodkalnija principų, prioritetų ir sąlygų (4), ir į ilgalaikį laikotarpį, kurį vyks paskolų grąžinimas, Komisijai turėtų būti suteikti įgaliojimai imtis tinkamų veiksmų siekiant užtikrinti, kad įsipareigojimai, susiję su paskolomis, suteiktomis pagal Tarybos sprendimus 2001/549/EB ir 2002/882/EB, būtų padalyti Juodkalnijai ir Serbijai abiejų šalių tarpusavyje susitartomis dalimis.

               (12)

               Juodkalnija ar Serbija pagal šį sprendimą teisių į papildomas makrofinansinės pagalbos išmokas neturės.

               (13)

               Komisija, prieš pateikdama pasiūlymą, konsultavosi su Ekonomikos ir finansų komitetu.

               (14)

               Šiam sprendimui priimti Sutartyje nenumatyti jokie kiti įgaliojimai, išskyrus nustatytus 308 straipsnyje,

         NUSPRENDĖ:
   1 straipsnis
   1.   Juodkalnija prisiima atskirus įsipareigojimus dėl pagrindinės 6 703 388,62 EUR paskolos dalies, kuri yra dalis Serbijos ir Juodkalnijos valstybių sąjungai (buvusiai Jugoslavijos Federacinei Respublikai) pagal Tarybos sprendimus 2001/549/EB ir 2002/882/EB Bendrijos suteiktų ilgalaikių 280 mln. EUR paskolų, tos dalies palūkanų ir visų su tuo susijusių sąnaudų ir išlaidų sumokėjimo.
   2.   Taigi Komisija įgaliojama pasikonsultavusi su Ekonomikos ir finansų komitetu su Juodkalnijos valdžios institucijomis pasirašyti atskirą paskolos susitarimą dėl Juodkalnijai tekusių sumų iš esmės sąlygomis, nustatytomis:

               —

               2001 m. rugsėjo 17 d. Europos Bendrijos ir Jugoslavijos Federacinės Respublikos paskolos susitarime,

               —

               2002 m. gruodžio 13 d. Europos Bendrijos ir Jugoslavijos Federacinės Respublikos paskolos susitarime,

               —

               2003 m. liepos 25 d. Europos Bendrijos ir Serbijos ir Juodkalnijos valstybių sąjungos papildomame paskolos susitarime,

               —

               2005 m. balandžio 7 d. Europos Bendrijos ir Serbijos ir Juodkalnijos valstybių sąjungos papildomame paskolos susitarime.

         Visų pirma palūkanų norma ir palūkanų mokėjimo bei pagrindinės paskolos dalies grąžinimo dienos yra tokios pat kaip ir nustatytos skolinimo sutartyse, pridėtose prie šioje dalyje minimų susitarimų.
   3.   Šiuo Tarybos sprendimu teisių į papildomas Bendrijos makrofinansinės pagalbos išmokas Juodkalnijai nesuteikiama.
   2 straipsnis
   1.   Pasirašius atskirą Bendrijos ir Juodkalnijos paskolos susitarimą, minimą 1 straipsnio 2 dalyje, Serbijos, valstybės, perimančios Serbijos ir Juodkalnijos valstybių sąjungos teises, įsipareigojimai Bendrijai atitinkamai sumažėja.
   2.   Komisija įgaliojama sudaryti susitarimus su Serbija, kad būtų iš dalies pakeisti 1 straipsnio 2 dalyje minimi galiojantys paskolų susitarimai.
   3.   Šiuo Tarybos sprendimu teisių į papildomas Bendrijos makrofinansinės pagalbos išmokas Serbijai nesuteikiama.
   3 straipsnis
   1.   Visos susijusios sąnaudos ir išlaidos, kurias Bendrija patirs sudarydama ir vykdydama susitarimus, numatytus 1 straipsnyje, tenka Juodkalnijai.
   2.   Visos susijusios sąnaudos ir išlaidos, kurias Bendrija patirs sudarydama ir vykdydama susitarimus, numatytus 2 straipsnyje, tenka Serbijai.
   4 straipsnis
   Šis sprendimas įsigalioja trečią dieną nuo jo paskelbimo Europos Sąjungos oficialiajame leidinyje.

      Priimta Liuksemburge, 2008 m. spalio 2 d.

            Tarybos vardu

            Pirmininkas

         X. BERTRAND

      (1)  2008 m. rugsėjo 2 d. nuomonė (dar nepaskelbta Oficialiajame leidinyje).

      (2)  OL L 197, 2001 7 21, p. 38.

      (3)  OL L 308, 2002 11 9, p. 25.

      (4)  OL L 20, 2007 1 27, p. 16.


title: 2016 m. birželio 16 d. Tarybos sprendimas, kuriuo atnaujinama Bendrijos augalų veislių tarnybos apeliacinės tarybos pakaitinio pirmininko kadencija

text:
21.6.2016

               LT

               Europos Sąjungos oficialusis leidinys

               C 223/5

         TARYBOS SPRENDIMAS
   2016 m. birželio 16 d.
   kuriuo atnaujinama Bendrijos augalų veislių tarnybos apeliacinės tarybos pakaitinio pirmininko kadencija
   (2016/C 223/06)
   EUROPOS SĄJUNGOS TARYBA,
   atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje (1), ypač į jo 47 straipsnio 1 dalį,
   kadangi:

               (1)

               2011 m. liepos 12 d. Sprendimu (2) Taryba paskyrė Sari Kaarina HAUKKA Bendrijos augalų veislių tarnybos (toliau – Tarnyba) apeliacinės tarybos pakaitine pirmininke;

               (2)

               Sari Kaarina HAUKKA kadencija baigsis 2016 m. spalio 14 d.;

               (3)

               gavus palankią Tarnybos administracinės tarybos nuomonę, Komisija 2016 m. gegužės 4 d. pasiūlė atnaujinti Sari Kaarina HAUKKA kadenciją,

         PRIĖMĖ ŠĮ SPRENDIMĄ:
   1 straipsnis
   Bendrijos augalų veislių tarnybos apeliacinės tarybos pakaitinės pirmininkės Sari Kaarina HAUKKA kadencija atnaujinama penkerių metų laikotarpiui nuo 2016 m. spalio 15 d.
   2 straipsnis
   Tarnybos administracinės tarybos pirmininkas įgaliojamas numatyti priemones, kurios yra reikalingos 1 straipsniui įgyvendinti.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 16 d.

            Tarybos vardu

            Pirmininkas

         L. F. ASSCHER

      (1)  OL L 227, 1994 9 1, p. 1.

      (2)  2011 m. liepos 12 d. Tarybos sprendimas dėl Bendrijos augalų veislių tarnybos apeliacinės tarybos pakaitinio pirmininko skyrimo (OL C 209, 2011 7 15, p. 17).